Novkaledonia egotelo

Novkaledonia egotelo (Aegotheles savesi) estas malgranda ĝis mezgranda, sekretema noktula specio de birdoj de la genro Aegotheles en la familio Egoteledoj. 

Priskribo
Ĝi havas vermikulecan grizbrunan kaj nigran plumaron. Ĝi havas longan, iomete rondan voston, mallongajn, rondecajn flugilojn, kaj longajn, fortikajn krurojn. Ĝia voĉo estas nekonata, sed aliaj specioj de egoteloj faras zumajn kaj fajfajn sonojn. Ĝi estas la dua plej granda konata egotelo (nur la formortinta Nov-Zelanda egotelo estis pli granda), multe pli granda ol la Aŭstralia egotelo.

La Nov-Kaledonia egotelo estas endemia de la savano kaj humidaj arbaroj Melaleuca de Nov-Kaledonio. Aliaj egoteloj estas solemaj, nestas en truoj en arboj, kaj manĝas de ripozejo, kaj flugante eksteren por kapti flugantajn insektojn (falkumado) kaj descendante sur predon sur la tero aŭ sur trunkoj kaj branĉoj. Oni ne scias, ĉu ĉi tiuj kutimoj validas ankaŭ por la Nov-Kaledonia egotelo, sed ĉi tiu specio estas pli granda kaj havas pli longajn krurojn ol la aliaj specioj, do ĝi eble estas pli surterema. Kvankam laŭ la lasta observanto de la birdo, Jonathan Ekstrom, ĝi estis observita falkumante en la arboj, la du trajtoj sugestas, ke ĝi verŝajne ankoraŭ partoprenas ambaŭ samajn kondutojn iagrade. Ĝi ankaŭ similas, tamen multe pli granda, ol la Aŭstralia egotelo.

La tipa specimeno estis kolektita post kiam la birdo flugis en dormoĉambron en la vilaĝo Tonghoué. Ĉi tiu granda egotelo estas konata nur el du specimenoj prenitaj en 1880 kaj 1915, du aliaj konfirmitaj ekvidoj kaj du aliaj parte disputataj ekvidoj kaj unu nekonfirmita debatita ekvido. La plej lastatempa raporto estas de ekspedicio en 1998, kiu vidis grandan egoteln mamĝoserĉantan insektojn dum krepusko en la valo de Rivière Ni. Tiu raporto sugestas, ke la specio eble ankoraŭ postvivas en malgrandaj nombroj, sed ke la totala populacio estas verŝajne pli malgranda ol 50 individuoj kaj malkreskas.

La Nov-Kaledonia egotelo, ofte nomata A. savesi, ofte estis konfuzita kun A. cristatus. En 1966, A. savesi estis klasifikita sub A. cristatus, kio estis misgvida pro iliaj malsamaj trajtoj kaj koloro. (Olson 1987)

Historio
La unua konata specimeno estis kolektita en la vilaĝo Tonghoué vespere de la 11a de aprilo 1880 post kiam unu flugis en la dormoĉambron de loĝanto. Ĝi estis donacita al M. Saves (de kie la specia epiteto), kiu siavice transdonis ĝin al Edgar Leopold Layard.J.Smit: The Ibis, 1881  Fine la specimeno estis aĉetita de la Muzeo de Liverpool en 1896.OLSON, S. L., J. C. BALOUET, kaj C. T. FISHER 1987: The owlet-nightjar of New Caledonia, Aegotheles savesi, with comments on the systematics of the Aegothelidae  Alia specimeno estis remalkovrita komence de la 21a jarcento en itala muzeo, kiu datiĝas de 1915.

Sur la insulo Maré, laŭ Jonathan Ekstrom, konfirmita ekvido estis raportita en 1939 post kiam unu estis pafita (Macmillan 1938/39Macmillan, L. Note sur les oiseaux des iles Loyauté (Trad. angla de H. Schmidt). Bulletin de la Société de études mélanésiennes, Nouméa. No. 1, Dec 1938, pp. 22-26; no. 2, avr. 1939, pp.30-41. ). Ĉi tiu specimeno ne estis retrovita nek Macmillan menciis kio fariĝis el ĝi. Ebla ekvido okazis en 1960 kiam unu estis pafita proksime de Païta, proksime al la originala ekvido. Daniel Letocart ankaŭ asertas esti trovinta unu en la fruaj 1950-aj jaroj. Ambaŭ ekvidoj estas nekonfirmitaj.Re: Rediscovery of the New Caledonian Owlet-Nightjar el: Jonathan Ekstrom 

Tria ebla ekvido estis menciita de Hannecart kaj Letocart (1983Oiseaux de Nouvelle-Caledonie et des loyautes = New Caledonian birds - vol. II ). Olson, Balouet kaj Fisher (1987) ankaŭ mencias la abundon de fosilioj, sugestante ke la birdo estis vaste disvastiĝinta tra la insularo, specife sur la insuloj Grand Terre kaj Maré. Ĉar informoj estas malabundaj, eblas ke ĝi eble loĝis en aliaj insuloj laŭ fosiliaj registroj.

Post kiam arbohakado ĉesis en 1993, 7500 hektaroj da tero estis nomumitaj "Rezervo Speciala de Faŭno kaj Floro de Ni-Kouakoue" en 1995. Ĝi ricevas malmulte da konservada laboro, sed estas ekstreme malproksima kaj de nun provizas iom da konservada protekto.

En 1996, Daniel Letocart aŭdis nekutimajn kriojn kompareblajn al tiuj de aŭstralia egotelo (A. cristatus) en la arbarkovritaj fontoj de la rivero Tchamba ĉe la orienta marbordo. Similaj krioj estis raportitaj de loĝantoj en 1996 kaj 1998. Ĉar la Nov-Kaledonia egotelo estas taksonomie simila, tio povus sugesti, ke ĉi tiu estis la Nov-Kaledonia egotelo laŭ ornitologoj. En 1998, Projekto Diadema ekvidis la birdon en la valo de la rivero Ni. Je 18:40 la 5-an de novembro, dum ili piediris laŭ tervojo, Jonathan Ekstrom kaj Joe Tobias ekvidis birdon flugantan trans la vojeton, kie ĝi komencis akcipitri dum ĉirkaŭ dek sekundoj antaŭ ol malaperi, "eble por ripozi" antaŭ ol reveni por akcipitri dum nespecifita tempodaŭro antaŭ ol malaperi senspure. Rediscovery of the New Caledonian Owlet-Nightjar, el Tony Palliser  Laŭ David James, kiu partoprenis en la konversacio inter Jonathan Ekstrom kaj Tony Palliser (parto de Projekto Diadema), Rediscovery of the New Caledonian Owlet-Nightjar, el: David James  la ekvido estis ekzamenita en 1999, sed pro la manko de aliaj arkivitaj retmesaĝoj kaj ebla biaso nek ia ajn pruvo, estas probable, ke la ekvido estis rekonfirmita. birding-aus New Caledonia Nightjar el: David James 

Postaj serĉoj inter 2002 kaj 2007 kun pli ol 500 labortagoj surloke kaj neniuj kredindaj raportoj el pli ol 120 intervjuoj kun lokuloj pruviĝis malsukcesaj.Datazone birdlife: New Caldedonian Owlet-Nightjar 

Referencoj

 Mayr, Gerald (2002): Osteological evidence for paraphyly of the avian order Caprimulgiformes (nightjars and allies). Journal of Ornithology, 143(1): 82–97.  PDF plena teksto
 Simonetta, A.M. (1967): Cinesi e morfologia del cranio negli Uccelli non passeriformi. Studio su varie tendenze evolutive. Part II – Striges, Caprimulgiformes ed Apodiformes ["Cranial kinesis and morphology of non-passerine birds. Study of various evolutionary tendencies. Part II – Striges, Caprimulgiformes and Apodiformes"]. Archivio Zoologico Italiano 52: 1–35.

 Eksteraj ligiloj 

BirdLife Species Factsheet
New Caledonia's Most wanted

Kategorio:Egoteloformaj
Kategorio:Orientalisa faŭno
Kategorio:Bestoj el la Aŭstralazia ekozono
Kategorio:Birdoj de Nov-Kaledonio